Dihok
Dihok an Duhok (bi tîpên erebî دهۆک; bi suryanî: ܢܘܗܕܪܐ, Nohadra), yek bajarên mezinê Başûrê Kurdistanê ye ku li devera Badînan hatiye avakirin. Bajarê Dihokê navenda Parêzgeha Dihokê ye. Li deverên îdarî ya Parêzgeha Dihokê nêzîkî 1.500.000 şênî dijîn û li navenda Dihokê jî nêzîkî 600 şênî dijîn. Dihok bi qasî 60 km ji sinorên Bakurê Kurdistanê dûr e. Bajêr di nav geliyeke berfireh û li ser Çemê Dihokê hatiye avakirin ku sê aliyên bajarî çiyayên bilind ve hatiye dorpêçkirin. Li jor Çiyayê Spî, li jêr Çiyayê Dehkan (Şindoxa), li rojhelatî Çiyayê Mamsîn û li rojavaya wî, deşta Sêmêlê cih digire ku ji bo çandina dexil, dan û dikakî, axeka zêrîn heye. û Parêzgarê niha yê Dihokê Elî Teter e.